Més de quatre milions d’euros i dotze mesos d’obres per assegurar definitivament la Portalada - Altaveu el diari digital d'Andorra\nLa fase principal dels treballs ha de servir per consolidar la zona que queda sota la carretera i construir un mur de 150 metres paral·lel a la CG-1 i un altre a la parcel·la de la deixalleria\n05/03/2020 (22:15 CET)\nActuacions previstes en la primera fase.\nEls tècnics que han redactat el projecte de protecció de la zona de la Portalada davant el risc de caigudes de rocs derivades de l’esllavissada del 10 d’agost de l’any passat quantifiquen en 4,4 milions d’euros el cost dels treballs que s’haurien de fer per assegurar l’indret en una primera fase, que és la que es podria qualificar de principal. L’obra s’hauria de poder realitzar, si no apareixen qüestions de causa major, en dotze mesos, que contemplen quatre eventuals setmanes d’aturada (per tant un mes) per inclemències meteorològiques que impedeixin operar a la zona.\nEls redactors del projecte consideren que el risc de noves purgues es manté, i que hi podria haver un moment que el forat excavat al seu dia no tingués la capacitat de continuar absorbint material i aquest acabés anant a parar a la carretera, per això consideren que les actuacions dissenyades s’han de fer tan aviat com sigui possible. També creuen els tècnics de l’empresa Euroconsult que és imprescindible mantenir els treballs d’auscultació de la muntanya, que han permès veure al mil·límetre els seus moviments d’ençà del moviment primari de l’estiu passat.\nLes empreses que vulguin optar a adjudicar-se els treballs ara licitats tenen de marge fins al 4 d’abril per presentar les seves ofertes al servei de Tràmits del Govern\nLes empreses que vulguin optar a adjudicar-se els treballs ara licitats tenen de marge fins al 4 d’abril per presentar les seves ofertes al servei de Tràmits del Govern. Tot just, per tant, un mes per fer els càlculs necessaris a partir del plec de bases publicitat aquest dijous. Les condicions, en general, són les que estipula essencialment qualsevol relació amb l’administració per a projectes com aquest. Es deixa clar, per exemple però, que la constructora que sigui l’encarregada de dur a terme els treballs haurà d’assegurar que la CG-1 pugui disposar de dos carrils excepte moments puntuals.\nEls professionals d’Euroconsult, que en la memòria dels treballs, per exemple, repassen les actuacions que es van fer amb anterioritat a l’esllavissada de l’agost passat a la Portalada, aquella modificació del terreny amb la intenció de poder-hi construir un edifici que havia d’acollir un magatzem comercial de l’estil del Punt de Trobada, mantenen que “la perillositat és elevada” i quantifiquen de manera aproximada que el 10 d’agost van desprendre’s 70.000 metres cúbics de material, almenys, que s’haurien incrementat en 5.000 metres cúbics més en les purgues posteriors.\nEn la memòria que forma part de la documentació del plec de bases es divideix l’actuació a realitzar en dues fases, de la qual, considerant-se la primera principal, és la que és quantifica tant en costos (4.397.199,49 euros) com en temps de realització. Els dotze mesos citats. En la primera fase es duran a terme totes les actuacions previstes per protegir la carretera CG-1 i s’instrumentarà també tota la part superior del vessant esllavissat per tal de determinar la geometria precisa de les fissures de tracció obertes en el vessant.\nEl coneixement de la situació en profunditat de dites fissures permetrà acabar de definir la millor alternativa de tractament de projecte amb la major claredat i limitant incerteses, i per altra banda, optimitzar els costos econòmics. També s’efectuaran la major part dels treballs d’estabilització dels talussos laterals sud (excepte la substitució d’ancoratges provisionals en el mur basal del talús lateral sud que es deixarà per la fase 2), mitjançant un reforç amb ancoratges actius. S’executarà també una escullera de reforç del talús lateral nord i es construirà tot el mur de protecció perimetral a la CG1 i la substitució d’ancoratges provisionals en el mur excavat per sota de la mateixa.\nEls tècnics mantenen que “la perillositat és elevada” i quantifiquen de manera aproximada que el 10 d’agost van desprendre’s com a mínim 70.000 metres cúbics de material\nEn la segona fase, una vegada determinades les característiques del terreny i la situació de la cicatriu posterior i global del moviment en profunditat, es preveu dur a terme un re-perfilat del terreny consistent en una excavació per bancades que es situaria just darrera de la cicatriu principal oberta que es troba al vessant en coronació i posteriorment procedir a ancorar progressivament amb ancoratges dites bancades a mesura que es va procedint a rebaixar el terreny.\nLa cota de rebaix del terreny es situarà entre uns 30 i 60 metres per sota de la cota superior de l’esquerda en el vessant i per tant la cota final de la plataforma que es generarà quedarà establerta en la fase 1 de projecte d’acord amb els resultats de l’ instrumentació complementaria que es col·locarà a la zona i d’acord amb els càlculs d’estabilitat. Aquesta segona fase requerirà la construcció d’un camí d’accés a la part alta del vessant en un terreny amb importants dificultats.\nCom s’ha dit, la primera fase és la que es preveu dur a terme o, almenys, si es té en compte el que exposa la memòria, el que es licita ara mateix. De fet, a priori, i sense treure mèrit a allò previst en la segona fase, és en la primera que es fan les actuacions principals de securització. En primer lloc, s’han de fer els treballs necessaris per consolidar la zona soterrània, el que queda per sota de la carretera, tot consolidant el mur existent actualment i, alhora, col·locar els ancoratges que de forma definitiva serviran per substituir els actuals, provisionals i que ja haurien d’haver estat rellevats fa anys, encara que de moment van responent bé.\nDesprés cal construir un mur de formigó armat i uns 150 metres de llargada, que ha de discórrer en paral·lel a la carretera i que ha de servir per substituir la protecció actual, formada en part per mòduls de fusta, en part per blocs de formigó. Es tracta d’un mur de mènsula que segons els trams anirà de cinc a nou metres d’altura. El mur ha d’estar complementat per un ‘coixí’ amb nombrosos pneumàtics que ha de permetre compensar la rigidesa que comporta el formigó armat.\nL’actuació global projectada per a les parcel·les privades que composen la denominada zona de la Portalada les acabaran condicionant totalment\nTambé cal fer una protecció del talús lateral nord situat darrera de la deixalleria comunal mitjançant un mur de gravetat que recolzi el seu peu i el falqui ja que es troba amb fissuració oberta per darrera però sense moviments evolutius. Es tracta d’un mur d’uns 15 metres d’alçada amb capacitat de retenir i/o desviar material a la part alta. Finalment, caldrà construir un reforç del talús lateral sud per tal d’evitar possibles esllavissades per trencament planar o circular associades a la seva geometria actual.\nAquesta última intervenció, mantenen els tècnics, va paral·lela a la consolidació del mur ancorat provisional que actualment sosté la carretera CG-1 serà necessari dur a terme l’estabilització directa del vessant rocós situat al lateral sud de l’esllavissada, amb l’objectiu de disminuir el risc existent en aquest sector. L’actuació global projectada per a les parcel·les privades que composen la denominada zona de la Portalada les acabaran condicionant totalment. De fet, tant la deixalleria com l’indret on es volia construir el successor del Punt de Trobada quedaran inutilitzats.


Instruccions per als autors | IV Congreso ISKO España-Portugal (Barcelona, 11-12 Julio de 2019)\n1 Tramesa de propostes\nEls autors que desitgin participar en ISKO España-Portugal 2019 amb una comunicació han d'enviar-ne un resum en castellà, portuguès, català o anglès. El resum (format odt, doc, docx) ha de seguir la plantilla prescrita per l'organització [descarregueu-la aquí] i ha d'incloure el títol, nom i afiliació dels autors, paraules clau, context del treball, objectius, metodologia, un avançament dels resultats i la bibliografia fonamental emprada. L'extensió del resum ha d'estar entre 1000 i 2500 paraules. La data límit per a la tramesa de propostes és el dia 15/1/2019 4/2/2019 i es farà en la plataforma preparada per tal efecte que es trobarà enllaçada des del web del congrés (https://fbd.ub.edu/isko2019/ca/enviaments).\nCada resum serà revisat pels membres del comitè científic. Els resultats d'aquest procés de revisió seran comunicats als autors abans del 28/2/2019.\nEls autors que desitgin participar en ISKO España-Portugal 2019 amb la presentació d'un pòster han d'enviar-ne un resum (format odt, doc, docx) seguint la mateixa plantilla que la prescrita per a les comunicacions [descarregueu-lo aquí]. En aquest cas, però, l'extensió del resum serà d'unes 500 paraules. La data límit per a la tramesa de propostes és el dia 15/1/2019 4/2/2019 i es farà també en la plataforma que es trobarà enllaçada des del web del congrés (https://fbd.ub.edu/isko2019/ca/enviaments).\nEls resultats del procés de revisió seran comunicats als autors abans del 28/2/2019.\nEls autors que desitgin participar en ISKO España-Portugal 2019 amb l’organització i realització d’un taller amb una orientació pràctica han d'enviar-ne una proposta (format odt, doc, docx) con los siguientes elementos:\nDesenvolupament (explicació de la manera com es durà a terme i tipus de participació dels assistents)\nEquipament necessari (maquinari i programari, etc.),\nRequeriments per als participants\nNombre màxim de participants i altres dades que puguin ajudar a valorar la proposta\nLa data límit per a la tramesa de propostes és el dia 15/1/2019 4/2/2019 i es farà també en la plataforma que es trobarà enllaçada des del web del congrés (https://fbd.ub.edu/isko2019/ca/enviaments).\nEls resultats del procés de selecció seran comunicats als autors abans del 28/2/2019.\n2 Publicació del resum definitiu i revisat dels pòsters\nNo més tard del 15/5/2019 cada autor ha de substituir a la plataforma ConfTool l'arxiu que va enviar amb el resum de la seva proposta (que es va utilitzar únicament per l'avaluació de la proposta) per un nou arxiu que contindrà només la informació que publicarem a la web del congrés: títol del pòster, identificació dels autors (amb dades d'afiliació i codi ORCID) i resum de no més de 500 paraules.\nLes pautes i dimensions per als pòsters estan disponibles a la pàgina: https://fbd.ub.edu/isko2019/ca/posters\n3 Publicació del resum definitiu i revisat de les comunicacions\nAbans del 15/5/2019 cada autor ha de reemplaçar a la plataforma ConfTool l'arxiu que va enviar amb un resum extens (que es va utilitzar únicament per a l'avaluació de la seva proposta) per un nou arxiu que contindrà només la informació que publicarem al web del congrés: títol de la comunicació, identificació dels autors (amb dades de filiació i codi ORCID) i resum de no més de 500 paraules.\nA continuació, però sempre abans que finalitzi el dia 15/6/2019, els autors comunicaran la URL d'accés al preprint que hauran escrit per tal que aquesta informació s’afegeixi al resum perquè tothom pugui consultar el text complet abans del congrés. [vegeu una llista orientativa de servidors de preprints al punt 5].\nRecomanem que presentin el preprint segons la plantilla que s'ha acordat per a la posterior publicació de les actes:\nLa URL es farà constar al camp "comentario del usuario" de la fitxa de registre de la persona que va enviar la proposta de comunicació, en la plataforma ConfTool. Les passes que cal seguir són:\nEntrada al portal de tramesa de propostes (https://fbd.ub.edu/isko2019/propuestas/) > Sumario > Editar datos del usuario > Ompliu el camp “Comentario del usuario”.\nIndiqueu en files separades totes les URL dels preprints que corresponguin a les comunicacions on aquesta persona n'és corresponding author (és a dir, qui va enviar la proposta).\nXXX es el número de registre de la proposta a la plataforma ConfTool i la URL és l'adreça web per a accedir al preprint.\nLa disponibilitat del preprint es farà constar al certificat de participació en ISKO España-Portugal 2019. D'altra banda, en aportar el preprint, els autors tindran l'oportunitat d'assolir un major impacte en el debat a la sessió de comunicacions on participin.\n4 Presentació oral de comunicacions\nCom que els assistents hauran pogut consultar el preprint de la comunicació prèviament, l'objectiu primordial de les sessions serà facilitar la interacció entre autor i públic. Aquest podrà aportar comentaris i suggeriments que millorin el treball per a la seva publicació en les actes, com si es tractés d'un sistema de revisió en obert amb la participació del públic i de representants del comitè científic. Un relator prendrà nota del desenvolupament de cada sessió, però el debat i les observacions rebudes tindran com a principals beneficiaris els autors.\n5 Publicació de les comunicacions en forma d’actes\nISKO Ibérico publicarà les actes en format digital (amb el seu ISBN corresponent), dins de la sèrie de publicacions resultants dels congressos, cap al setembre de 2019.\nEls autors poden decidir de publicar a les actes el text del preprint o, com seria desitjable, modificar-lo en introduir les millores, comentaris i suggeriments rebuts durant la presentació en el congrés.\nEn tot cas, els treballs s'enviaran amb el format i instruccions de la plantilla de publicació definitiva disponible tant en format Word com a OpenDocument:\n6 Llista orientativa de servidors de preprints\nAbans de triar un servei per difondre el preprint, és convenient esvair tots els dubtes sobre la naturalesa d’aquesta tipologia documental i la seva operativa. Per això, i sense ànim d’exhaustivitat, suggerim la consulta d’aquest tres documents:\nEls participants que presentin comunicacions a ISKO España-Portugal 2019 seran responsables de triar el servidor de preprints que consideren més apropiat. La llista que mostrem té doncs un valor merament informatiu de presentació d’alguns exemples, amb l’enllaç a la plana on s’expliquen les polítiques de tramesa:\n* Llista en procés d’actualització permanent\n7 Dates clau:\n- Tancament de la tramesa del resum corregit de la comunicació/póster: 15/5/2019\n- Tancament de la tramesa de la URL del preprint: 15/6/2019\n- Tancament de la tramesa del text definitiu de la comunicació per a la publicació en les actes: 15/7/2019


El quadern robat: Dos germans\nLa Carmen feia temps que estava molt trista. El seu germà, molt més gran que ella, havia mort d’un càncer i ella el trobava molt a faltar. Durant tota la seva vida,ell havia estat el seu refugi, la seva referència familiar, potser l’únic home realment important de la seva vida. Amant de la música, havia deixat a la Carmen la seva important col.lecció de Cds de música clásica, sobretot òperes que l’havien acompanyat sempre, especialment al final. La música era per a ell una finestra oberta a un paisatge inacabable, a l’esperança de trobar un món espiritual plaent i etern. La música era el millor dels consols, la millor companya dels moments difícils.\nAcompanyada per la música del seu germà, la Carmen es passava hores al seu estudi, treballant incansablement, com sempre. La taula de treball plena de dibuixos, fotografies, pinzells, pots de pintura i llapis de colors. Al seu voltant, centenars d’objectes comprats als encants, trobats per casualitat, fragments de memòria que prenien una nova vida en les seves obres. De tot això i de la seva imaginació, la Carmen en treia l'energia necessària per sobreviure durant aquella terrible crisi. Ara, a més, escoltava les àries que havien agradat tant al seu germà i li semblava que compartia amb ell moments íntims i secrets, com si encara fós al seu costat, ajudant-la a crèixer.\nUna tarda, la primera de la primavera, va sonar el seu mòbil. Era una trucada de la galeria de Barcelona que exposava la seva obra. Li proposaven un encàrrec que havien rebut per a ella: la il.lustració del programa de la temporada d’òpera del Gran Teatre del Liceu. Cada any, els amics del teatre editaven un llibre molt cuidat, amb articles molt interessants sobre cada una de les òperes, i encarregaven les il.lustracions a un artista reconegut. Aquest any, l’havien triat a ella.\nLa Carmen va plorar d’emoció: una vegada més, el seu germà li donava la mà.\nPublicat per Anna Belsa a 12:21\nMarta Teixidó 31 de març de 2012, a les 20:50\nMolt emotiu, i veritablement encissador aquest relat. Jo tinc l'oportunitat d'assistir a les sessions del diumenge del Liceu - un cop al mes - i l'òpera és meravellosa. He arribat a plorar d'emoció. I sentir-les en CD, sempre permet recordar moments especials, de delit sublim.


Condicions de compra - Birra08\nLa cervesa és una beguda alcohòlica i per comprar-ne has de tenir més de 18 anys d’edat. Fes-ne un consum responsable.\nPer començar la compra, fes click a sobre la icona “Afegeix a la cistella” que hi ha sota el producte que vulguis comprar. Llavors apareixerà un pop-up on podràs escollir entre “continuar comprant” o bé “passar per caixa”. També podràs augmentar el nombre d’unitats del producte que hagis escollit.\nSi esculls “continuar comprant” podràs afegir altres productes a la teva cistella.\nSi esculls “passar per caixa” s’obrirà una pàgina resum amb els productes que hagis escollit. Si estàs d’acord amb els producte i el preu, fes click a sobre “Finalitzar la comanda”. Llavors s’obrirà la finestra de autenticació. Si ja ets un client registrat només caldrà que introdueixis les dades amb què et vas registrar per primera vegada. Si no ho ets, tens dues opcions: comprar com a “convidat” (sense necessitat de registrar-te) o bé introduir totes les teves dades per tal de fer-te client registrat.\nUn cop hagis omplert les teves dades recorda fer click a “desar” per tal que el sistema detecti la teva adreça d’entrega i ajusti les despeses d’enviament dels paquets. Revisa bé totes les dades que introdueixes i especialment l’adreça d’entrega.\nLlavor hauràs d’escollir un mètode d’entrega i acceptar les condicions legals del servei i declarar que ets major de 18 anys per poder accedir als mètodes de pagament. Podràs escollir tres mètodes de pagament: amb targeta de crèdit (passarel·la virtual del Banc Sabadell), amb Pay-Pal o targeta de crèdit via Pay-Pal o, finalment, via transferència bancària (l’enviament no es farà fins que l’equip de Birra 08 no hagi comprovat que la transferència s’ha fet efectiva),\nQuan hagis escollit un mètode de pagament s’obrirà una pàgina “resum” de la comanda on podràs veure els costos d’enviament i el total de l’import que has d’abonar. Fes click a sobre de “confirmar la meva comanda”. Si confirmes la comanda s’obrirà una pàgina amb el teu número de comanda i t’enviarem un e-mail amb aquestes mateixes dades per tal que puguis fer-ne el seguiment.\nEls preus dels productes que figuren a la pàgina web són amb impostos inclosos. Es considera el tipus d’IVA aplicable en el moment de la compra. Els preus inclouen el cost de processament de les comandes. Els costos d’enviament no estan inclosos i depenen de l’adreça d’entrega i del pes del paquet.\nTaula amb els preus dels costos d’enviament\nDe 0 a 19,9 kgs\nDe 20 a 25,9 kgs\nDe 26 a 32,9 kgs\nDe 33 a 40 kgs\nSi voleu un enviament superior a 5 caixes o si voleu un enviament a Canàries o a Europa, per favor envieu un e-mail a info@birra08.com\nEn general, les comandes haurien d’arribar entre 2 o 3 dies laborals després de finalitzar el procés de compra, però això pot variar. Les comandes s’enviaran a l’adreça d’entrega indicada.\nEl client és el responsable d’examinar el paquet quan el rep. Si existeixen danys de qualsevol mena o el producte no és correcte, cal indicar-ho via e-mail o trucant al 93 013 02 30, el mateix dia que rebis el paquet. Si l’entrega no pogués realitzar-se correctament degut a una manca de dades d’entrega els costos d’enviament seran a càrrec del client.\nÉs possible cancel·lar la comanda abans que aquesta sigui tramitada. En cas de que ja s’hagi tramitat la comanda hauràs de seguir el procés de devolució.\nDisposes d’un període de devolució de 7 dies des de l’entrega de la comanda. Això vol dir que pots tornar la comanda, si no ha estat encetada, però els costos d’enviament i de devolució seran a càrrec del client. El producte ha de ser retornat en el mateix estat en què ha estat enviat.\nEls costos de devolució en el cas de productes defectuosos o enviaments incorrectes seran a càrrec de Birra 08.\nTotes les reclamacions o preguntes poden fer-se mitjançant correu electrònic a info@birra08.com


Olunga, Bounou i Maffeo es reincorporen a la feina - Diari de Girona\nOlunga, Bounou i Maffeo es reincorporen a la feina\nEn principi tots tres haurien d'estar disponibles per rebre diumenge el Vila-real\n11.10.2017 | 16:09\nEl Girona s'ha exercitat aquest matí a Riudarenes amb les novetats de Bounou, Olunga i Maffeo un cop reincorporats dels seus compromissos internacionals. El lateral barceloní va ser titular ahir en el seu debut amb Espanya sub21 a Eslovàquia (1-4) i avui ha fet menys càrrega física. De la seva banda, Bounou va ser titular en l'amistós contra Corea del Sud dilluns al Marroc. De més lluny ha arribat Olunga, que la setmana passada va disputar dos partits amistosos a l'Iraq i Tanzània.\nEn principi tots tres haurien d'estar disponibles per rebre diumenge el Vila-real. Àlex Granell també ha participat amb normalitat a la sessió. Les úniques baixes segures per diumenge són Pedro Alcalá i, probablement, Marc Muniesa.


Home > Postgraduate Courses > University postgraduate qualifications > Certificates > Other Certificates\nLa sol·licitud, emissió i entrega dels certificats relatius a estudis propis de postgrau i especialització es realitza en el Servei d’Estudiants de la Universitat de València, situat a Edifici del Rectorat, Av. Blasco IBáñez, 13 – València.\nDocumentació que cal aportar per realitzar aquesta sol·licitud:\nInstància dirigida al Rector de la Universitat\nFotocòpia del DNI, NIE o Passaport del l’alumne.\nAcreditació del pagament de la taxa establerta a l’efecte\nSi no és el propi interessat qui ha d’arreplegar el certificat, podrà autoritzar a un tercer. Ara bé, aquest haurà d’aportar junt amb autorització signada, fotocòpia del DNI , NIE o passaport de l’interessat.


Viaró Infantil envoltada per la literatura - Una finestra oberta\nViaró Infantil envoltada per la literatura\nAquestes són algunes pràctiques que duem a terme a l'escola amb la finalitat que els nens participin de l'experiència literària:\n1. Espai de biblioteca a totes les aules\nÉs on els nens es familiaritzen amb els contes. Encara que a aquestes edats el més important és la mediació de la professora, tenim cura per tenir una selecció de llibres de qualitat, variats en tipologia i adaptats a l'edat. També incloem aquí vídeos i àudios de contes i cançons.\n2. Narrar, explicar, recitar, llegir!\nAmb freqüència i repetides vegades. Els nens no saben llegir i necessiten la intervenció docent per a entrar en el món de la literatura. La lectura en veu alta presenta importants avantatges, com comunicar la sintaxi i el lèxic de la llengua escrita.\n3. Temps per mirar, llegir i compartir\nEls nens han de viure la literatura com una activitat social. A les nostres aules preveiem espais i temps per poder compartir els llibres.\n4. Estendre la lectura a altres activitats\nDesprés d'un conte per exemple podem fer una dramatització del mateix- com fem en anglès-. O després d'un llibre de coneixement iniciem un diàleg en l'assemblea per a preguntar-nos sobre una recerca...\n← Pistas para hacer tu propia biblioteca infantil\nUn Sant Jordi amb mascareta! →


Josep Ramon Olivé i Jordi Armengol a La Pedrera\nEl baríton Josep Ramon Olivé va oferir el diumenge 20 de març el segon dels seus tres concerts del cicle Residències Musicals, organitzat per la Fundació Catalunya-La Pedrera. Fou un recital de cançó en el qual va formar duo amb el pianista Jordi Armengol.\nResidències musicals és un cicle organitzat per la Fundació Catalunya-La Pedrera que des de la temporada 2012-2013 presenta cada any tres joves intèrprets que comencen la seva carrera, molts d’ells encara completant els seus estudis. Un dels tres artistes triats enguany per a protagonitzar el cicle és el baríton Josep-Ramon Olivé, que diumenge 20 de març oferia el segon dels seus tres concerts, un recital de cançó en el qual va formar duo amb el pianista Jordi Armengol.\nAquestes iniciatives, públiques i privades, que donen a joves músics l’oportunitat de donar-se a conèixer, provar-se o ampliar repertori faciliten també que els aficionats seguim la seva evolució des del bon començament de la seva carrera. Josep-Ramon Olivé i Jordi Armengol van presentar un programa variat, centrat en el Lied en la primera part i amb les Histoires Naturelles de Ravel i una selecció de cançó catalana a la segona, que ens va permetre apreciar que el millor valor del baríton està en la seva veu, en la matèria primera. El seu timbre és un dels més macos que hagi sentit aquesta cronista darrerament, homogeni i segur en tota l’extensió del registre; segurament, el punt feble en aquest moment de la seva carrera és la dificultat de controlar aquesta veu generosa, si més no per a un auditori de dimensions petites com és el de La Pedrera.\nEl recital va començar amb quatre Lieder de Franz Schubert aparentment senzills. La seva dificultat rau precisament en la seva aparent senzillesa, que porta els cantants a plantejar-se una disjuntiva: assegurar el cant, amb el risc que el resultat sigui més aviat pla o ser agosarat, amb el risc que alguna cosa no surti bé. Com a oient, agraeixo als cantants, en aquest cas Josep-Ramon Olivé, que arrisquin, i per això destacaria d’aquest grup de Lieder de Schubert la interpretació de la darrera, Du bist die Ruh, matisada i acolorida amb intenció; la llàstima va ser la darrera estrofa, que va començar amb un regulador que finalment no va poder controlar i va trencar l’atmosfera recollida que estava aconseguint.\nMillor va funcionar en conjunt el grup de cançons de Richard Strauss. El millor Lied del recital va ser Morgen, on tot el que va intentar Josep-Ramon Olivé va sortir molt bé; cal destacar un “dem weiten, wogenblauen” molt ben apianat o les darreres paraules, “des Glückes stummen Schweigen“. Jordi Armengol, un bon acompanyant en el recorregut d’Olivé, va brillar en la seva part i tots dos van oferir una versió molt estimable de la cèlebre peça. També va ser destacable Allerseelen, mentre que a Heimliche Aufforderung i, sobretot, a Die Nacht, es va trobar la mitja veu que demanen. Finalment, a Zueignung i Wie sollten wir geheim sie halten, Lieder de caràcter més expansiu i amb tessitura més alta, el baríton va semblar trobar-se més còmode.\nLes Histoires Naturelles de Maurice Ravel són cinc cançons amb poemes de Pierre Ronsard que demanen un bon narrador que ens expliqui, sense fer escarafalls, el comportament dels cinc animals que està observant. Olivé i Armengol van ser plegats un bon narrador que podria, per la part del cantant, haver estat més minuciós però que en conjunt va tenir, amb alguns alts i baixos, la naturalitat d’un observador que no interfereix en el que està passant. La segona part va continuar amb dues cançons de Combat del somni de Mompou: Jo et pressentia com la mar i Fes-me la vida transparent, un bon tast del que podria ser el cicle complet cantat per aquest baríton.\nEl recital va acabar amb tres cançons d’Enric Morera que, al meu parer, no s’esqueien gaire com a final d’aquest programa però que van reforçar la sensació que Josep-Ramon Olivé se sentia més còmode amb les peces més extravertides i amb tessitura més aguda. Finalment, com a propina, vam escoltar el Romanç de Santa Llúcia de Toldrà.


Centre Cultural del Prat de Llobregat, Santiago Vives – Beta Architecture\nCentre Cultural del Prat de Llobregat\nBudget: 1.538.569.000 €\nScale: 6.700 m2 Medium\nRatio: 229.637,16 €/m2\nEl Sistema Centre Cultural del Prat-plaça de Catalunya es planteja com un atri urbà-territorial amb propòsit d’assolir el punt precís de vinculació entre l’escala local urbana i el territori del Delta del Llobregat, símbol fort de l’estructura metropolitana.\nEl projecte que presentem ha pensat alhora el paisatge del Delta i la ciutat. El Centre Cultural s’entén com un artefacte complex íntimament travat amb el sistema d’espais públics, que des del Delta penetren a la ciutat o bé a l’inrevés, que des de la ciutat flueixen fins el medi agrícola i natural del Delta com un sistema unitari que acosta la ciutat a aquest àmbit de circulacions restringides.\nS’ha concebut la base de l’espai lliure, segons un sistema geomètric que redefineix a l’escala d’aquest lloc, les geometries del sòl, les xarxes de l’aigua, les alineacions d’arbres i camins…, en coherència amb els inventaris paisatgístics del Delta.\nLa Plaçade Catalunya i el Centre Cultural del Prat constitueixen un sistema unitari. Aquest sistema és el punt d’encontre de la ciutat i el Delta. L’arquitectura del Centre Cultural, l’espai públic i l’espai viari es fusionen de manera promíscua, com succeeix en els millors moments de la ciutat històrica. D’acord amb aquest principi, l’arquitectura del Centre Cultural incorpora part de l’espai públic i part de les circulacions urbanes que hi conflueixen.\nPer tal de materialitzar projectualment aquest principi, s’ha interpretat estratègicament el programa del Centre Cultural. Sens dubte, els denominats “Serveis Transversals” constitueixen la idea programàtica més creativa del sistema funcional previst pel Centre Cultural del Prat. La traducció espacial i arquitectònica d’aquest concepte integrador dels serveis i activitats més públics de l’arquitectura és un desafiament molt suggestiu. Hem reinterpretat el concepte a escala d’arquitectura de la ciutat\nTeam: Serra-Vives-Cartagena, Joaquim Carbonell Dalmases | Views: 1.373


Sitges Group Ribera Beach Sitges Espanya - Ofertes d'hotels amb els MILLORS DESCOMPTES EN LÍNIA\nPaseo de la Ribera, 15, Sitges Costa, Sitges, Espanya, 08870 - Excel·lent ubicació - Veure al mapa\nApartament 3 Habitacions amb Vista sobre el Mar - Passeig de la Ribera, 15 (Three-Bedroom Apartment with Sea View - Paseo de la Ribera 15)\nApartament 2 Habitacions amb Vista sobre el Mar - Passeig de la Ribera, 44-4 (Two-Bedroom Apartment with Sea View - Paseo de la Ribera, 44-4)\nApartament 2 Habitacions amb Vista sobre el Mar - Passeig de la Ribera, 15 (Two-Bedroom Apartment with sea views Paseo de la Ribera, 15)\nApartament 2 Habitacions amb Vista sobre el Mar - Passeig de la Ribera, 44 (Two-Bedroom Apartment with Sea View - Paseo de la Ribera, 44)\nApartament 2 Habitacions amb Vista sobre el Mar - Passeig de la Ribera, 44-3 (Two-Bedroom Apartment with Sea View - Paseo de la Ribera 44-3)\nMés informació sobre Sitges Group Ribera Beach\nEl Sitges Group Ribera Beach Apartments ofereix apartaments davant del mar, al centre de Sitges. Els apartaments són moderns i disposen d'aire condicionat i balcó o terrassa privats amb vista sobre el mar. Els apartaments disposen de zona de saló amb TV de pantalla plana i internet Wi-Fi gratuïta. A més, tenen cuina amb forn, microones i rentadora. Als carrers que envolten els apartaments trobareu moltes botigues i bars. L'animat carrer de Dos de Maig és a només 230 metres. L'estació de tren de Sitges es troba a 8 minuts a peu i ofereix un servei que us portarà al centre de Barcelona en uns 40 minuts. Les imatges que hi ha a la part superior d'aquesta pàgina són una selecció dels diferents apartaments situats a la zona de Sitges. Cal que introduïu una data i feu clic en un apartament per veure les fotos corresponents.\nNúmero de Identificación Fiscal: HUBT-006086, HUBT-006084, HUTB\nEl registre d'entrada després de les 20:00 comporta un suplement de 30 EUR. S'ofereixen serveis de neteja addicionals, a petició i per un suplement. L'edifici disposa d'ascensor. En arribar, cal abonar un dipòsit de 300 EUR per cobrir possibles despeses addicionals. Aquest dipòsit es reemborsarà íntegrament en efectuar el registre de sortida, un cop s'hagi comprovat el bon estat de l'allotjament. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Sitges Group - Ribera Beach de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Número de llicència: HUBT-006084, HUBT-006085, HUBT-006086, HUBT-008798, HUBT-008799, HUTB-008295


tatuatges creuats: 153 millors dissenys i obres d'art per al millor tatuatge creuat - Dissenys De Tatuatges | Abril 2021\nTatuatges creuats: 153 millors dissenys i obres d'art per al millor tatuatge creuat\nEl tatuatge creuat ha estat un element popular en el món de la tinta des que es van inventar els tatuatges. Comunament vista com un símbol religiós, la creu pot simbolitzar una varietat de coses per a diferents persones. Els tatuatges creuats són tan eclèctics com qualsevol altra, trobant-se com a art autònom o com una obra més gran.\nQuan s'imagina una creu i els seus tatuatges associats, la majoria de les imatges 'la creu cristiana'. La creu cristiana és la forma T típica, amb la barra de creu que s’estableix més amunt al pal, sovint reconeguda des de la representació de la crucifixió de Jesucrist a la Bíblia i altres llibres religiosos. Tot i això, hi ha moltes formes de creu, incloent-hi una forma X estàndard, la creu 'Ankh' (una creu amb el que sembla una forma oval unida a la part superior), la creu de sol i fins i tot la polèmica creu esvàstica. Si bé la gent té diverses opinions sobre el que simbolitza la creu, sens dubte l’esvàstica (que no es va convertir en un símbol negatiu fins que es va prendre com a símbol del nazisme), la creu significa tradicionalment alguna forma d’esperança. Ja sigui un record de la fe, un símbol d'esperança o simplement un tatuatge fresc, els tatuatges creuats són increïblement populars i són una peça atemporal de la cultura del tatuatge. Vegem una cinquantena de tatuatges interessants.\n50. Creu, Cor i Àncora\nAquest tatuatge de l’avantbraç incorpora diversos elements tatuatges clàssics: l’àncora, la creu i el tatuatge del cor.\n49. Creus bilaterals\nEls tatuatges creuats requereixen un cert equilibri i, certament, aquests creen un aspecte dramàtic. Si bé cadascun és únic, són estilísticament prou semblants per crear un aspecte harmoniós.\n48. Ombra de la Creu\nSi bé és naturalment religiosa, aquesta creu és més impressionant a causa del treball d'ombra que hi ha al darrere de la lletra.\nObteniu un pressupost gratuït de disseny de tatuatges a mida:\n47. Creu Tribal\nMolts tatuatges creuats incorporen diferents elements del treball del tatuatge. Aquest inclou un aspecte tribal amb la creu tradicional.\nEl look en aquarel·la ha esdevingut força popular al món del tatuatge. Aquesta peça és única entre els tatuatges creuats, ja que la creu està formada per una pell nua envoltada de colors.\n45. Creu i Rosari\nCom recordem, els tatuatges creuats poden ser de naturalesa religiosa. Aquest inclou un rosari.\ndisseny de tatoo escorpí\n44. Creu Floral\nLes flors són un altre element molt popular de l’art del tatuatge. Aquest combina tatuatges creuats amb tatuatges florals en una sola peça.\n43. Guió de fe\nLa creativitat és el nom del joc amb la paraula 'fe' que forma la creu.\n42. Llibre per pintar\nEn aquesta colorida creu s’escriu una frase d’un antic himne. El propietari coincideix perfectament amb la samarreta de tint corbata i les sabates rosades.\n41. Escena creuada\nAquesta creu forma part d’una peça més gran. Hi ha molts embelliments artístics que poden convertir una creu senzilla en una peça dramàtica.\n40. Creu de Pasqua\nMolts tatuatges creuats parlen de la història real de la crucifixió de Jesucrist. Aquest fa referència a la seva reaparició entre els vius de Setmana Santa.\nAquesta mostra posa de manifest les ungles emmagatzemades per utilitzar-les per crucifixió. Alguns creuen que les ungles tenen una longitud de nou polzades.\nEls tatuatges creuats tenen un conjunt complet dedicat al disseny celta. Aquesta es troba molt en aquesta categoria i es destaca per un blau brillant.\nAquesta creu està adornada per una cinta rosa, sovint en record del càncer de mama.\n36. Un cop\nAquesta creu es crea amb un traç de la ploma. Una línia contínua versus fer marques creuades.\nEls tatuatges creuats són versàtils, ja que realment es poden col·locar en qualsevol part del cos. Aquesta es col·loca al costat, una àrea creixent de col·locació de tatuatges tant per a homes com per a dones.\n34. Blanc i negre celtic\nAquesta creu utilitza el nus celta una i altra vegada a tota la creu.\n33. Rosario Anklet\nEls tatuatges de turmell són una ubicació popular per a tatuatges creuats. Aquest rosari circumscriu el turmell amb la creu recolzada a la part superior del peu.\ntatuatge de guerrer natiu americà


L'adequació de la sanitat a l'envelliment - Diari de Girona\nL'adequació de la sanitat a l'envelliment\n?En el termini de tres anys, 3 de cada 10 persones tindran més de 65 anys ?La sanitat ha d'afrontar l'envelliment en temps de pocs recursos\n19.11.2017 | 00:28\n'envelliment de la població està en les previsions de tots els centres sanitaris de Catalunya. Suposa la principal partida dels pressupostos dels consorcis d'acció social i la previsió és que l'allargament de la vida comporti una adaptació dels serveis sanitaris d'un abast sense precedents.\nSegons dades de l'Institut Nacional d'Estadística, el 2020 tres de cada 10 persones tindran més de 65 anys. El problema serà més greu al Ripollès i la Garrotxa, les dues comarques que marquen els percentatges més elevats d'envelliment de Catalunya.\nSegons dades de l'Hospital de Campdevànol, el percentatge de ciutadans de més de 65 anys al Ripollès és del 24,5% mentre que a la resta de Catalunya és del 18%, un 6,55% de diferència.\nDels 25.101 habitants del Ripollès, la població tendeix a concentrar-se en la franja d'entre 40 i 65-70 anys. A més, cada vegada hi ha més persones amb més de 80 anys. L'any passat, els veïns del Ripollès de més de 85 anys ja superaven el 4% de la població, mentre que la mitjana catalana és d'un 3%.\nL'esperança de vida de la comarca és de 81,8 anys i la població en general ha baixat en un 1% en els darrers temps. El motiu pel qual el Ripollès és la comarca amb gent més gran de Catalunya és que a l'augment de l'esperança de vida s'hi afegeix que és una de les comarques amb menys recepció de nouvinguts joves.\nAixí doncs, la població jove és la que neix en el territori. Es tracta d'una part de la població que, un cop acabada la part de la vida dedicada a la formació, té molts elements que deixen la comarca per tal de buscar oportunitats laborals en les zones més poblades i més ben comunicades. La sortida de part dels joves contribueix al decalatge a favor de les generacions d'edat més avançada.\nLa proporció favorable al conjunt de persones de més edat fa que un dels objectius principals per a l'Hospital en els propers anys sigui l'aposta per desenvolupar un model integral d'atenció geriàtrica i aplicar nous models d'atenció hospitalària domiciliària.\nCom a la resta de Catalunya, també es tracta d'adaptar els avenços en medicina a l'envelliment de la poblaciò. Això es concreta en un cada cop més elevat grau d'aplicació de la medicina personalitzada.\nPer exemple, la creació d'aparells que tendeixin cada vegada més a adequar-se a les característiques de cada pacient a través de la tecnologia de tres dimensions.\nEs tracta d'una progressió que té el repte de sobreviure econòmicament al fet que la gent treballi fins als 65 anys i visqui a la vora de 100 anys en bones condicions.\nEls professionals mèdics del país també cerquen com introduir la innovació de recerca en un ambient econòmic marcat per l'escassetat d'un temps de canvi de model econòmic a la baixa.\nA la Garrotxa, la població de més de 65 anys és d'unes 11.200 persones. Es tracta del 20% d'un total de població de 56.000 persones. Dels 11.200 majors de 65 anys n'hi ha 3.000 que viuen sols, uns 900 d'ells tenen més de 85 anys. Mentre que en el global de la poblaciócatalana els majors de 85 anys representen el 2,9% de la població, a la Garrotxa s'enfilen fins al 4%.\nFins als setanta anys, la proporció d'homes és superior a la de dones. Malgrat que, en termes generals, la diferència és petita, la balança a favor de les dones s'inverteix de manera substancial a partir d'aquesta edat i, a mesura que avança els anys, més s'eixampla la diferència a favor d'elles.\nSegons dades facilitades pel Consorci d'Acció Social de la Garrotxa, les dones grans tendeixen a quedar soles i amb unes pensions d'aproximadament 400 euros de mitjana inferiors a les dels homes.


L'Amposta-Lagrama certifica la salvació matemàtica ~ EbreDigital.cat\nL’equip ampostí amb la victòria en aquesta jornada per 22-29 a la pista de l’Avannubo La Roca, s’assegura de forma matemàtica la permanència una nova temporada a la Divisió d’Honor de Plata de l’handbol femení. Les locals que disputaven un partit de tràmit, van anar sempre a remolc de l’Handbol Amposta, que va portar la iniciativa en el marcador durant tot el primer període, tenint les locals molts problemes per superar la bona defensa ampostina, tot i que Monllor la seua màxima realitzadora, va acabar el primer període amb la meitat de gols marcats pel seu equip. Les diferències van anar augmentant arribant-se amb una bona renda de sis gols (10-1).\nA la segona meitat va seguir la bona defensa ampostina per augmentar la diferència favorable, fins a arribar a una màxima renda de 9 gols (12-21), provocant el temps mort del tècnic local, que fa reaccionar al seu equip, reduint-la desavantatge amb un parcial favorable, i situant-se a només cinc gols (17-22). Mateu Castellà no vol confiances i crida a l’ordre a les seues jugadores, per mantenir la diferència i endur-se aquesta important victòria.


Incrementat ell salari mínim fins els 1.000 euros mensuals. | Notícies RM Assessors | Assessoria Girona Figueres\nL’increment del salari mínim interprofessional fins els 1.000 euros mensuals, tindrà efectes retroactius des del passat dia 1 de gener.\nEl BOE publica avui el Real Decreto 152/2022, de 22 de febrer, que fixa el Salari Mínim Interprofessional (SMI) per al 2022 i estableix les quanties que han de regir des de l’1 de gener del 2022. Destaquem el següent:\nImport del salari mínim:\nL’SMI queda fixat en 1.000 euros mensuals distribuïts en catorze pagues, cosa que implica una retribució salarial de 33,33 euros al dia amb caràcter general.\nTreballadors eventuals i temporers:\nEls treballadors eventuals i temporeres els serveis dels quals no superin els 120 dies a la mateixa empresa percebran un mínim de 47,36 euros per jornada legal.\nEls empleats de la llar hauran de percebre un mínim de 7,82 euros bruts per cada hora efectivament treballada.\nConseqüències en la nòmina\nRetribucions inferiors als 14.000 € bruts anuals: La pujada dels salaris haurà de ser automàtica per a aquells treballadors que percebin quantitats inferiors als 14.000 euros bruts a l’any per una jornada completa.\nJornada: Les quantitats de l’SMI es calculen per a un contracte de 40 hores a la setmana, en cas de contracte a temps parcial s’ha de calcular la prorrata sobre la base del temps treballat.\nCompensació i absorció: L’increment de l’SMI, igual que altres fixats per conveni col·lectiu, no repercuteixen o modifiquen el salari realment percebut per la persona treballadora, llevat que, en conjunt i en còmput anual, sigui inferior.\nL’SMI és la retribució mínima bruta, raó per la qual l’art. 27.1 de l’Estatut dels Treballadors estableix que la revisió «no afectarà l’estructura ni la quantia dels salaris professionals quan aquests, en conjunt i còmput anual, fossin superiors a aquell».\nIncrement de les cotitzacions socials: Una futura disposició sobre cotització incrementarà les aportacions a la seguretat social en la mateixa proporció que la pujada de l’SMI.\nRetribucions en espècie: Per a la quantia del SMI no es computen les quantitats en espècie.\nEmbargaments: El salari mínim interprofessional, en la quantia, és inembargable (27.2 de l’ET).\naugment salari mínim salari mínim 2022 salari mínim interprofessional


Un fructicultor del Segrià nou responsable de Fruita Dolça de COAG - JARC\nOsvald Esteve, productor de Torres de Segre vinculat activament a la sectorial de la Fruita Dolça de JARC, va demanar ahir directament al Ministerio d’Agricultura que Agroseguro indemnitzi amb un 70% del valor de la producció no recol·lectada, en cas de baixa del titular o un treballador pel coronavirus.\nEncoratja també al sector per no cedir a les pressions de les grans superfícies europees, que volen comprar barat sense tenir en compte la reducció de collita d’enguany, situada entre un 15 i un 25%, i un augment dels costos de producció del 30% degut a la COVID-19.\n10 de juliol de 2020. Osvald Esteve, fructicultor de Torres de Segre (Segrià), ha estat escollit nou responsable de la sectorial de Fruita Dolça de la Coordinadora de Organizaciones de Agricultores y Ganaderos (COAG), entitat a la qual pertany Joves Agricultors i Ramaders de Catalunya (JARC).\nNo cedir a les pressions baixistes de les grans superfícies europees\nEsteve ha comunicat al Ministerio que les grans superfícies europees estan forçant una injustificada reducció de preus de la fruita i ha encoratjat al sector a no deixar-se pressionar en aquest sentit. “En un escenari de reducció de collita de pinyol, situada entre el 15 i el 25% en les principals zones productores espanyoles, i un augment del 30% dels costos de producció degut al COVID-19, no podem acceptar que ens paguin només un 15% més que l’any passat, quan aquest preu ja va ser ruïnós per a molts”.\nIndemnitzacions per la producció no recol·lectada en cas de baixa per la COVID-19\nDurant una reunió en línia celebrada ahir amb els representants del Ministerio d’Agricultura, Esteve va sol·licitar que Agroseguro (amb el suport de l’Estat i/o de la Generalitat) indemnitzi amb un 70% del valor de la producció no recol·lectada, en cas baixa del titular de l’empresa fructícola o un treballador pel coronavirus.\nMés respecte per als productors\nEn relació a la situació al camp per la crisi sanitària del COVID-19, els productors de JARC i COAG han manifestat que el prioritari és garantir la seguretat de tots. Han recordat el compromís dels productors amb el subministrament d’aliments durant tota la pandèmia, malgrat les dificultats per adquirir els EPIS necessaris i la falta de suport de les diferents administracions per mitigar els costos de la seva implementació. A més, demanen a responsables polítics i mitjans de comunicació que estableixin una clara i inequívoca diferenciació entre moviments migratoris, aspecte que correspon gestionar a les autoritats públiques, i el personal temporer que contracta l’agricultor. “La confusió genera desinformació i una imatge distorsionada de la realitat i del sector”, ha afegit el nou responsable de Fruita Dolça de COAG.


Premi faller “Vicent Miquel Carceller” a Paterna | Valencia Extra\nPremi faller “Vicent Miquel Carceller” a Paterna\nCompromís Per Paterna amplia per a aquestes Falles 2017 els seus premis fallers. Després de la creació, fa enguany cinc anys, del premi “Et cremaré amb un somriure” ara, la coalició valencianista crea el Premi “Vicent Miquel Carceller”, un premi que vol donar rellevància a la figura del creador de la publicació fallera “La Traca”, entres altres publicacions, i que va ser afusellat a Paterna pel règim franquista per les seues crítiques i sàtira sobre Franco i l’estament eclesial a les diferents publicacions que editava.\nEl premi “Vicent Miquel Carceller” constarà d’un banderí acreditatiu, es donarà a conéixer a la falla guanyadora a les 12.00 del matí del dia 16 de març l’obtenció del guardó. L’entrega del premi es realitzarà al casal de la comissió guanyadora el mateix dia 16.\nCarceller va ser promotor d’una sèrie de residències en la Canyada. On tenia el seu propi xalet, en la tanca del qual hi havia un parell de barraques i reproduccions del “Micalet” i la llotja fets amb material de falles. El xalet va ser un atractiu turístic on acudia la gent a fer-se fotos amb les reproduccions de cartó pedra. Als anys cinquanta, la tanca va ser demolida i posteriorment la família va vendre el xalet.


Errors que cometem quan els nostres fills estan malalts\nUn hospital de Madrid ha elaborat una llista amb l'objectiu de conscienciar els pares\nper Redacció dilluns, 6 de juny 2016 - 13:10h\nErrors que cometem quan els notres fills estan malalts. Foto: CatalunyaDiari.cat\nDes del Servei d'Urgències Pediàtriques de l'Hospital La Milagrosa de Madrid ha elaborat una llista dels set errors que més cometen els pares quan els seus fills es posen malalts, una iniciativa que té com a finalitat educar els adults en com actuar en aquestes situacions. Els errors són els següents:\n- No portar el nen a l'escola si té febre. El primer error de la llista és el de portar el nen a l'escola quan s'ha llevat amb febre, però sense cap altre símptoma aparent, després de donar-li un antitèrmic. Però els metges no aconsellen actuar d'aquesta manera, ja que la febre sempre és provocada per alguna cosa i es podria tractar d'alguna patologia contagiosa.\n- Medicar el nen sense consultar al metge. El segon error de la llista és medicar els nens sense consultar el pediatre, per exemple donant-los antibiòtics quan estan refredats, fet que pot resultar contraproduent a més d'inefectiu, ja que aquest tipus de medicaments no funcionen en cas d'un trastorn víric i administrant-los massa sovint, els nens podrien desenvolupar resistència a l'antibiòtic.\n- Alternar medicaments diferents. En tercer lloc hi ha un error comú relacionat amb el segon, alguns pares decideixen alternar medicaments per fer baixar la febre als nens quan amb un de sol no funciona, els metges recomanen no fer-ho, ja que a part de no ser efectiu, pot ser perillós si hi ha errors en la dosi.\n- Fer servir remeis casolans. La llista també desaconsella els remeis casolans per la febre, com ara draps humits, fregues d'alcohol o dutxes. Els metges recomanen mantenir el nen amb roba lleugera però que no sigui massa fresca i que s'estigui en una habitació amb temperatura normal.\n- Medicar just després d'una vacunació. En cinquè lloc hi ha les accions per prevenir les reaccions que provoquen algunes vacunes, com administrar-los medicaments just després de la vacunació per evitar febre o inflamacions. Els metges aconsellen actuar només si els símptomes apareixen.\n- Espantar-se per una simple tos. Un altre error comú és espantar-se per la tos i voler actuar de seguida que el nen comença a tossir, els experts recorden que la tos és una reacció natural del nostre cos quan intenta eliminar la mucositat i no cal alarmar-se si la tos no es complica.\n- No deixar sortir del llit els nens malalts. Per últim, la llista descriu l'hàbit de fer que els nens no surtin del llit quan estan malalts, encara que aquesta mesura sigui recomanable i fins i tot necessària quan els nens es troben a la fase més aguda de la malaltia. Els metges recomanen deixar que el nen faci vida per casa i es relacioni amb la família, ja que la inactivitat és perjudicial per als infants. Des de l'Hospital La Milagrosa recomanen sobretot que davant de qualsevol dubte respecte a la salut de la canalla, el més indicat, és contactar amb el pediatre.\nDetenen un home que planejava quinze atemptats durant l'Eurocopa d'aquest estiu\nUna jove mexicana intenta retransmetre sense èxit el seu suïcidi per Facebook Live


Obre un compte 11Onze només amb el DNI - 11ONZE\nObre un compte 11Onze només amb el DNI\n07 Feb, 20223min lectura\nA 11Onze creixem gràcies als suggeriments de la nostra comunitat. És la clau que assegura èxits i millores. Des que vam llençar la nostra super app El Canut, molts usuaris han demanat que el procés de verificació fos més senzill. Així que hem posat fil a l’agulla.\nObrir un compte amb El Canut és més fàcil que mai. En tindràs prou amb el DNI, si està vigent i l’adreça que hi apareix és correcte. Quan l’aplicació et demani una prova d’identitat, n’hi haurà prou que facis fotografies de la part de davant i darrere del DNI. Quan et demani la verificació de l’adreça, ho podràs fer amb la part del darrere.\nSi l’adreça del teu DNI no és correcte, et caldrà aportar una altra prova d’adreça, ja sigui a través d’una factura de serveis, un document de la vida laboral, un certificat d’empadronament o un extracte bancari on surti el teu nom i l’adreça. Pots fer una fotografia del document o adjuntar un PDF, però, si us plau, sempre que facis una fotografia intenta que estigui ben enfocada. Si tu no la pots llegir, nosaltres tampoc.\nA més, és imprescindible que en tots aquests documents el nom i l’adreça coincideixin amb els que hem introduït prèviament.\nSi no tens DNI, pots validar la teva identitat amb el passaport o amb un NIE, i et caldrà aportar un altre document com a prova d’adreça.\nAmb totes aquestes indicacions, a què esperes per obrir el teu compte 11Onze? Recorda que, si vols que un agent t’atengui durant el procés, pots trucar al 93 003 49 74 o demanar una cita d’11Onze a Casa.\nTens DNI, tens compte 11Onze\nCada petit canvi marca la diferència\nA 11Onze ens adaptem a la nostra comunitat. Si veiem canvis que cal implementar, ho fem, i a més expliquem el procés que iniciem per fer-ho. El president d’11Onze, James Sène, ha explicat en diverses ocasions com recollim les aportacions dels usuaris i com les implementem després de negociar amb l’operador, un procés que requereix esforç, paciència i precisió.\n“Obrir un compte en una entitat financera és el procés més important, i segons el país, la normativa obliga a ser més o menys estrictes. Qualsevol canvi pot ser un forat de seguretat i s’ha de repensar des de mil angles diferents”, afirmava Sène en la darrera conversa amb la cap d’agents Lara de Castro. Pots escoltar tota la conversa a sota!\nCreixent amb la comunitat\nLa súper app d’11Onze ja permet aplegar totes les teves finances\nfebrer 16, 2022 at 10:55 pm\nfebrer 8, 2022 at 11:30 pm\nSimplificar les gestions sempre és ben vingut.\nfebrer 8, 2022 at 11:34 pm\nGràcies, Pere pel teu comentari, les coses com més simples millor!\nfebrer 7, 2022 at 8:05 pm\nTeniu una estimació, de quan podrem obrir nous comptes d’altres països de la UE?\nfebrer 8, 2022 at 11:33 pm\nSi segueixes les novetats de La Plaça, ho sabràs de primera mà! Gràcies pel comentari Manuel.\nfebrer 7, 2022 at 7:53 pm\nfebrer 8, 2022 at 11:32 pm\nfebrer 7, 2022 at 7:11 pm\nEscoltar, millorar, escoltar…millorar. Un bucle que ens fa avançar👍\nfebrer 8, 2022 at 11:31 pm\nSempre avancem Francesc!! Gràcies pel teu comentari\nAdrian FACHAL says:\ngener 16, 2022 at 11:29 am\nBon dia. Jo no m’he pogut donar d’alta encara per un petit detall: l’aplicació només permet prendre fotos dels documents però no pujar un pdf.\nAvui dia jo ja no tinc cap factura en paper, tot està en PDF. Sembla que l’única manera de registrar-se és imprimir un pdf d’un dels meus rebuts i fer-li una foto. Jo no tinc impressora, així que el procés consistiria a anar a buscar una botiga física on m’imprimeixin el rebut, i després fer-li una foto… Per a una banca 100% en línia això no em sembla coherent, així que no m’obriré el compte fins que acceptin pdf .\ngener 16, 2022 at 12:53 pm\nBon dia Adrian. Dia a dia estem treballant per satisfer als nostres clients i per agilitzar les coses, sempre tenint en compte el factor seguretat. Actualment, per poder obtenir El Canut, amb el DNI com a document per validar la teva entitat i la teva direcció, ja és suficient, només ha de coincidir amb la direcció que es posa a l’inici. Espero que aquesta novetat et faciliti el fet de poder gaudir de la nostra aplicació El Canut. Gràcies per la teva aportació, Adrian. Ens veiem a La Plaça!\ndesembre 23, 2021 at 4:43 pm\nÉs interessant millorar això.\ndesembre 23, 2021 at 4:53 pm\ndesembre 20, 2021 at 5:35 pm\nLa agilitat es interessant, fem que sigui senzill, però segur.\ndesembre 20, 2021 at 5:41 pm\nExacte Pere!!, gràcies pel teu comentari\ndesembre 12, 2021 at 12:51 am\nGràcies per explicar aquest terme de seguretat tan important malgrat costi i en he sigui difícil\ndesembre 15, 2021 at 8:46 am\ndesembre 11, 2021 at 7:40 am\nSimplificar està bé.\ndesembre 15, 2021 at 8:48 am\nTens tota la raó, Pere! Facilitar la vida dels qui formeu part de la nostra comunitat 11Onze és essencial per nosaltres.\ndesembre 10, 2021 at 11:12 am\ndesembre 10, 2021 at 1:26 pm\ndesembre 10, 2021 at 9:58 am\nFacilitar la inscripció és un bon pas com també ho és la transparència per anar fent més gran aquest projecte.\ndesembre 10, 2021 at 12:16 pm\nMoltes gràcies pel teu comentari Francesc!, ens veiem per La Plaça\ndesembre 10, 2021 at 1:05 am\nEl començament d’un projecte sempre és dificultós. T´has de guanyar la confiança de proveïdors abans de tenir clients. Com quan a la primera compra preguntes: Forma de pagament? Resposta: Aquesta al comptat després ja veurem.\nSi el país en qüestió ha rebaixat les exigències en el sistema de verificació de la identitat és perquè ha constatat que 11ONZE és seriós, solvent i fiable. Prova superada!\ndesembre 10, 2021 at 7:19 am\nUn bon apunt, Mercè. Moltes gràcies pel teu comentari!!!\ndesembre 9, 2021 at 10:04 pm\ndesembre 10, 2021 at 7:17 am


Jaume Collboni: “Un cambrer potser s’haurà de reconvertir en instal·lador de plaques solars” | Catalunya | EL PAÍS Catalunya\nJaume Collboni: “Un cambrer potser s’haurà de reconvertir en instal·lador de plaques solars”\nBarcelona 5 ABR 2021 - 19:43\tCEST\nEl socialista Jaume Collboni, el 24 de març passat, a la plaça de Sant Jaume de Barcelona.\nEl primer tinent d’alcalde de l’Ajuntament de Barcelona, Jaume Collboni (Barcelona, 51 anys), acaba de presentar a Madrid els projectes perquè la ciutat pugui rebre assignacions dels fons extraordinaris de la Unió Europea per la pandèmia.\nPregunta. Quins projectes planteja Barcelona per optar als fons europeus?\nResposta. Estem treballant sobre un centenar de projectes que van en la línia de la gran transformació que ha de fer l’economia: digitalització, sostenibilitat i desenvolupament tecnològic. Ja hi ha projectes municipals que van en aquest sentit. Per exemple més punts de càrrega de vehicles, o projectes de transformació com el del Port Olímpic o el 22@\nP. De quina quantitat es podria tractar?\nR. Sent moderadament optimistes, entre 1.500 i 2.000 milions entre el 2021 i el 2026. El nostre interès no és tant que l’Ajuntament participi en els projectes sinó que passin a la ciutat, el nostre esforç és atreure aquests fons d’inversions i idees. També hi ha empreses que plantegen projectes i que busquen el partenariat de l’Ajuntament.\nR. No es poden explicar encara però Barcelona té tots els asos en aquest procés de transformació i un de molt importants és la reeconomització del centre de la ciutat.\nP. Molts fons d’inversions només volen benefici a curt termini...\nR. No estic parlant dels fons especulatius, de fons voltor, sinó de fons d’inversió a mitjà i llarg termini perquè són els que poden generar riquesa, atreure empreses i generar ocupació.\nP. Què s’entén per reeconomitzar el centre?\nR. D’aquesta crisi hem après moltes coses. Una, que Barcelona depèn massa de l’economia del visitant —el turisme— sobretot al centre. La nostra tesi és que cal continuar potenciant l’economia del visitant del sector fira i congressos. Quant a l’altre turisme, hem de buscar el de qualitat i amb un cognom: cultural. Perquè reforçarà el sector i atreu un turisme que respecta la destinació.\nP. La pandèmia pot suposar el tancament de negocis que depenien del turisme. Planteja una reconversió del sector?\n“La ciutat podrà rebre uns 2.000 milions de la Unió Europea”\nR. Cal potenciar sectors basats en el talent i la tecnologia i molts perfils tècnics perquè hi ha molta demanda i els buscaran a fora. Es tracta que persones que treballen en l’hostaleria o la restauració es reciclin, que un cambrer potser es converteixi en instal·lador de plaques solars. Ja tenim plans de formació de Barcelona Activa que estan dirigits en aquest sentit i n’hi haurà molts més, dirigits als sectors més tocats per aquesta crisi. La pandèmia ha evidenciat els efectes del monocultiu econòmic del turisme que ha desertitzat el centre. Cal tenir altres activitats que permetin que la gent treballi i torni a viure al centre.\nP. No sembla fàcil amb el preu dels lloguers dels habitatges o després de l’expulsió dels veïns de la Rambla...\nR. L’Ajuntament té ara 74 promocions d’habitatge assequible que són uns 3.500 pisos, alguns dels quals són a Ciutat Vella. És molt important canviar la visió i tornar a posar en el mapa mental aquest districte per treballar. En especial, Via Laietana, que volem que sigui un dels eixos de l’economia digital del futur, com ho és el 22@ Al projecte de l’edifici de Correus en seguiran més perquè hi ha grans edificis sense ús. Ja hi ha operadors públics i privats interessats.\nP. Com funciona?\nR. No diré noms, però des d’hospitals públics que necessiten nous centres d’investigació, fins a privats que treballen en l’àmbit tecnològic i alguna institució pública.\nP. Més empreses i menys turistes?\nR. Cal anar a un millor turisme no a més turisme. I si ja s’han pres mesures com el PEUAT perquè no hi hagi més hotels, tens l’obligació com a Administració de generar alternatives econòmiques. Aquests treballadors s’han de resituar en algun lloc. I ja ho estem fent, també, amb més fons per a la formació.\nP. Com veu l’edició d’aquest any del Mobile World Congress?\n“De la crisi hem après que es depenia massa del turisme”\nR. És molt important que tant el Mobile com altres fires ja assenyalades per a aquest estiu surtin bé. Ens hi juguem molt. Hi ha moltes empreses que ja no poden aguantar més i si les coses van malament això vol dir atur. Per això soc un fervent partidari del carnet de vacunació i, si no arriba per al juny, que Espanya tingui acords bilaterals amb països emissors de turisme.\nP. Quines peticions més urgents fa al futur Govern?\nR. Per començar, que es constitueixi i després que corregeixi perquè fa quatre anys que la Generalitat dona l’esquena a la ciutat. Ja no parlem del seu deute històric de 270 milions. Parlem de CAPs, de centres per a gent gran, d’habitatges... Demanem que tractin el barceloní com a ciutadà català que és perquè el tracte no és el mateix.\nP. Tant bé que es porten amb ERC a l’Ajuntament...\nR. En el cas d’ERC cal reconèixer l’exercici de responsabilitat que ha mostrat amb la ciutat. I, en general, el conjunt de l’oposició ha estat a l’altura de la situació. Hem aprovat dos pressupostos amb el 70% i el 80% del plenari. M’agradaria veure el mateix en altres administracions, tant a la Generalitat com a l’Estat.\nP. Es lamenta que el Govern pugui ser de perfil independentista?\nR. El que espero és girar full a una fase del procés que ens ha paralitzat, que ha perjudicat l’economia i ha dividit la societat catalana. I haver inclòs en aquesta equació la CUP és garantia de fracàs i que seguirem en un bucle sense fi.\nP. Gairebé s’ha arribat a l’equador del mandat enmig d’una pandèmia...\nR. Ha estat i continua sent molt dur per les dificultats que pateixen molts barcelonins. En termes polítics, gairebé es podria dir que és un autèntic oasis, tant en l’enteniment dins del Govern municipal com amb l’oposició i les entitats.\nP. Es veu candidat el 2023?\nR. És clar. La meva il·lusió és ser alcalde i aquest és el meu objectiu.\nP. Creu que Salvador Illa podria ser l’alcaldable del PSC, a l’estil del seu salt a la política catalana?\nR. [Rialles] Jo, quan arribi el moment, em presentaré a primàries. I insisteixo que hi vaig amb la il·lusió de guanyar.


Five-Bedroom Holiday home Reimboldshäuser 06 Kirchheim Alemanya - Ofertes d'hotels amb els MILLORS DESCOMPTES EN LÍNIA\nMés informació sobre Five-Bedroom Holiday home Reimboldshäuser 06\nAl visitar Kirchheim, vosté es sentirà com a casa a Five-Bedroom Holiday home Reimboldshäuser 06, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Kirchheim. L'hotel ofereix aparcament de cotxes per garantir el més gran comfort possible als seus clients. L'ambient de Five-Bedroom Holiday home Reimboldshäuser 06 es reflexa en cada habitació. calefacció, aparell de televisió, TV satèl•lit/cable, reproductor de DVD/CD, nevera són només algunes de les comoditats a la vostra disposició. Pesca de l'hotel, són llocs ideals per a relaxar-se després d'un llarg dia. Si buscau un allotjament còmode i adequat a Kirchheim, faci de Five-Bedroom Holiday home Reimboldshäuser 06 la vostra llar.


Dos camioners moren en un accident a Anglesola | Catalunya | EL PAÍS Catalunya\nDos camioners moren en un accident a Anglesola\nEls Mossos investiguen la col·lisió frontal, que ha costat la vida dels dos conductors\nBarcelona 27 NOV 2015 - 10:06\tCET\nEstat en què han quedat els dos camions. javi martín\nDos camioners han mort aquesta matinada en un accident de trànsit en què s'han vist implicats dos vehicles de gran tonatge al municipi lleidatà d'Anglesola (Urgell). El sinistre s'ha produït en el quilòmetre 119 de la C-53. Els agents dels Mossos d'Esquadra han rebut un avís a les 4.27 que alertava de l'accident, on s'han desplaçat diverses dotacions de la policia catalana.\nEn arribar han comprovat que, per causes que s'estan investigant, dos camions han col·lidit frontalment. Els conductors dels dos vehicles –R.S.J., de 40 anys i veí de Lleida, i P.R.R., de 63 anys i veí de Balaguer–, han mort a l'acte.\nFins al lloc de l'accident s'hi han dirigit set dotacions dels Mossos d'Esquadra, set dels Bombers de la Generalitat i dues ambulàncies del Sistema d'Emergències Mèdiques (SEM), que no han pogut fer res per salvar la vida dels dos camioners.\nLa policia catalana ha tallat la via i a causa de l'aparatositat dels vehicles accidentats i continuaran desviant la circulació per l'A-2 i la LV-3341 fins que s'aconsegueixi retirar de la calçada els dos camions.\nEls Mossos d'Esquadra han obert una investigació per esclarir les causes de l'accident i com es va produir l'impacte frontal entre els dos camions.


Ajuntament de Sant Celoni - Proves puntuables del Corremonts\nInici Cultura Festa Major de setembre Proves puntuables del Corremonts\nProves puntuables del Corremonts\nLes proves puntuables són:\n1. Dóna sang per la Festa 7. Marxa i passejada per les ermites\n2. Correxarrups 8. Sardana\n3. Matí Boig 9. Bicicletes\n4. MontSenys i MontNegres pel món 10. Correxutxes\n5. Traginers 11. Rucada\n6. Ballem la Festa Major 12. Estirada de corda\nSegueix el marcador situat a Can Ramis, a aquest enllaç o a l'app de l'ajuntament. Dilluns 10 de setembre, al Fi de Festa s'emetrà el veredicte final del Corremonts. Guanyaran els SENYS? Guanyaran el NEGRES?\n1- DÓNA SANG PER A LA FESTA\nDivendres 31 d'agost, de 5 de la tarda a 9 del vespre i dissabte, 1 de setembre, de 10 del matí a 2 del migdia i de 5 de la tarda a 9 del vespre, a Can Ramis. Pot donar sang qualsevol persona sana entre 18 i 65 anys que pesi més de 50 kg.\n0,5 punts als 100 primers donants de cada colla i 0,5 punts per cada 50 donants més. Només puntua qui ha pogut donar sang. Als nous donants i als donants de medul·la se'ls donarà 2 enganxines en lloc d'una.\nDivendres 31 d'agost, a la una de la matinada a la plaça de la Vila Les colles aniran de cercavila pel centre de la Vila, faran xarrups, ballaran amb la música de la xaranga i participaran a les noves proves dirigides per Pep Callau & Cia Pepsicolen. A partir dels 14 anys. Xarrups amb i sense alcohol. Venda de tiquets a la Paradeta.\n4 proves; 0,5 punts per prova. En cas d'empat 0,5 punts per colla.\n3- MATÍ BOIG\nDissabte 1 de setembre, a les 10 del matí a la Biblioteca l'Escorxador. Inscripcions del 20 al 26 d'agost a www.santceloni.cat/formularis. Els grups poden ser entre 2 i 6 persones, com a mínim una ha de ser major d'edat.\nModalitat participació: 1 punt, a la colla que tingui més participants que acabin totes les proves. Modalitat competició: 1 punt que es donarà al grup que faci més proves\n4- MontSENYS i MontNEGRES PEL MÓN\nDissabte 1 de setembre, d'11 del matí a 1 del migdia a l'entrada de Can Ramis. Aquest any 2 categories: la Clàssica i la Revival (fotografia o selfie amb un dels personatges de la FM de Sant Celoni i...si no en tens cap, cap problema! Et disfresses d'un dels personatges i... clic!).\nÉs important que a la fotografia surti el mocador de Senys o Negres. Les fotografies mida A4 o A5, amb el nom i el lloc al marge. 1 fotografia per persona i per categoria.\n2 categories; 0,5 per la colla que presenti més fotografies amb diferència de 10. En cas d'empat 0,5 punts per colla. categoria revival: 0,5 punts per la imatge que obtingui més “m'agrada” disponible al Facebook de la Srta. Muntanyetes.\nDissabte 1 de setembre, a les 5 de la tarda a la plaça Cardenal Cisneros . 2 passades: la infantil es passaran pinyes i la general es passaran llenya.\n1 punt per cada passada que es donaran a la colla que es passi les pinyes o la llenya en menys temps. En cas d'empat 0,5 punts per colla.\n6- BALLEM LA FESTA MAJOR\nAquesta Festa Major tenim un ball per a tu. El dilluns dia 3 de setembre a les 7 de la tarda a la plaça de la Vila, un cop hagi arribat la cercavila, el ballarem. Tenim una coreografia penjada a les xarxes de la Srta. Muntanyetes de la cançó “Fins que arribi l'alba” dels Catarres. Així, doncs, us l'heu d'aprendre pel dia 3 i, a més a més, molta atenció, perquè tenim nova prova puntuable: graveu un vídeo, amb un mínim de 6 persones, ballant la coreografia d'aquesta cançó, i el pengeu a les vostres xarxes socials (Facebook o Instagram) amb l'etiqueta #ballfmsantceloni2018 i etiqueteu la Srta. Muntanyetes.\n0,5 punts per la colla que tingui el vídeo amb més “m'agrada”. 0,5 punts per la colla que tingui els vídeos que mobilitzin més gent, els que siguin més originals i divertits. El termini per votar s'acaba dilluns 10 de setembre al migdia.\n7- MARXA I PASSEJADA DE LES ERMITES\nDimarts 4 de setembre, a 2/4 de 8 la Marxa i a les 8 del vespre la Passejada de la plaça de la Vila. Amb sortida i arribada a la plaça de la Vila. I a l'acabar... per qui en tingui ganes, remullada final! Recollida dels dorsals a la Paradeta.\nMarxa: per qui vol córrer uns 10 km Passejada: caminada que passa prop de l'ermita de Sant Ponç, la de Sant Martí de Pertegàs, de la Mare de Déu del Puig i per l'església de Sant Martí.\nModalitat Passejada: 1 punt per la participació de més MontSENYS o MontNEGRES amb diferència de 10. Modalitat Marxa: 1 punts per a la colla que classifiqui primer 3 homes i 3 dones conjuntament. Si hi ha empat, 0,5 punts per colla\nDissabte 8 de setembre, a les 12 del migdia a la plaça de l'Església. Durant la ballada, aproximadament a 3/4 d'1, es farà una rotllana de Senys i una de Negres.\n1 punt per la rotllana més gran amb diferència de 10. En cas d'empat, 0,5 punts per colla.\nDiumenge 9 de setembre, a les 11 del matí al carre Joan Maragall (les Borrelles). 2 recorreguts: menors de 6 anys acompanyats i per als més grans. Imprescindible portar el casc.\n1 punt per qui tingui més participants amb diferència de 10. En cas d'empat, 0,5 punts per colla.\nDiumenge 9 de setembre, a les 5 de la tarda al carrer Esteve Cardelús (costat del Pavelló Municipal d'Esports). Nens i nenes a partir de 3 anys d'edat. Cal portar posat el mocador i l'adhesiu comprat a la Paradeta enganxat en un lloc visible.\nProva 1: Circuit pista americana. Superar una sèrie d'obstacles. Els 20 primers senys o negres que arribin a la meta determinaran l'equip guanyador. Prova 2: A rebentar globus!. Amb un globus inflat i lligat a cada turmell, cada equip intentarà rebentar els globus de l'altre. Guanya l'equip que en 3 minuts hagi conservat més globus. Prova 3: Mòmies. Guanya l'equip que en un termini de\n3 minuts hagi embolicat amb paper higiènic més senys i negres.\nHi ha 3 proves, cada prova valdrà 0,5 punts. En cas d'empat, 0,5 punt per colla.\nDilluns 10 de setembre, a les 11 del matí al passeig 11 de Setembre (costat Pavelló Municipal d'Esports). Equips de 2 persones, majors de 18 anys. Inscripcions el mateix dia. Abans de la Rucada, a les 10 del matí, la mainada, acompanyada dels pares, podrà fer voltes damunt dels rucs.\n0,5 punts per cada sèrie (3 sèries de 5 curses cadascuna)\n12- ESTIRADA DE CORDA\nDilluns 10 de setembre, a les 7 de la tarda al carrer Girona (Illes Belles) Imprescindible portar guants, sabates tancades i el mocador.\n0,5 punts per a cada categoria: infantil, juvenil, dones i homes. En cas d'empat en alguna de les categories es farà una nova estirada.\nEspai de la Festa Major de setembre 2018


Tanquen l'únic caixer de "La Caixa" del centre històric de Balaguer | Lleida.com\nTanquen l'únic caixer de "La Caixa" del centre històric de Balaguer\nOperaris de Caixabanc han retirat aquest dimecres l'únic caixer automàtic de "La Caixa" existent al centre històric de Balaguer, situat a la plaça del Mercadal, un emplaçament amb 103 anys d'història bancària i que va ser la 12a oficina de l'entitat.\nCaixabanc va fer pas enrere el passat mes d'abril del 2018 després de les queixes de veïns i associacions de la zona pel seu desmantellament a causa del tancament de l'oficina on estaven ubicats els caixers. La rectificació per part de Caixabanc arribava després que veïns i comerciants del centre històric van recollir 1500 firmes i van amenaçar de retirar els diners i tancar els comptes de l'entitat. L'ajuntament de Balaguer va mantenir converses amb l'entitat per tal de buscar una solució a les demandes del barri. Finalment l'entitat va tornar a instal·lar un caixer en aquest punt.\nAra finalment, l'entitat bancaria ha decidit tancar definitivament aquest caixer, molt utilitzat pels veïns de la zona i pels clients de fora del municipi sobretot els dies de marcat setmanal. Segons apunten algunes fonts, Caixabanc al·lega el tancament a la poca distància, 500 metres, que hi ha amb els altres caixers situats a la part nova de la ciutat. Amb el nou pla de tancament d'oficines s'han tancat les oficines i caixers del carrer Sant Crist, carrer Barcelona i ara la Plaça Mercadal, on només quedava el caixer automàtic. Caixabanc compta amb una única oficina a Balaguer situada a la plaça de la Sardana amb diversos terminals disponibles, on són freqüents les cues per treure diners.\nEn declaracions als mitjans locals, el paer en cap, Jordi Ignasi Vidal, ha lamentat aquest tancament hi ha recordat que el centre històric havia tingut fins a 13 entitats bancàries, ara només en queda una del Santander.\nLa Paeria demana als bancs intensificar la neteja i desinfecció dels caixers automàtics\nComerciants del barri antic de Balaguer reuneixen més de mil firmes per reclamar un caixer automàtic a La Caixa\n⏯ Més protecció al canal d'Urgell per evitar que s'hi ofeguin animals salvatges\nLes residències de Lleida, sense positius per primera vegada des de l'inici de la pandèmia\nUn poble de Lleida busca una persona o família que gestioni el seu alberg\nAvinguda Tortosa, 7


Programes i becaris - Vila Universitària UAB\nEls programas que estem duent a terme actualment són els següents:\nWhiskers, equip de dinamització, dedicat a crear activitats entre tots els membres de la comunitat vilatana.\nVilaTV, especialment orientat a estudiants de la Facultat de Comunicació. Es tracta d’un canal Youtube, on els residents de Vila es poden posar al dia del que passa a la nostra residència. En una següent fase d’aquest projecte, s’espera poder veure’l a les televisions de Vila.\nInformàtic: un projecte orientat a una millor connectivitat dels residents a la nostra xarxa wifi.\nGat Moix: estudiantes de veterinària i voluntaris s’encarreguen de cuidar de la colònia de gats de la Vila.\nI aquests són els becaris que els fan possibles:\nWhiskers - Dinamització Lúdica\nEm dic Mar’yana Rutkovska i estudio el doble grau en Administració i Direcció d’Empreses i Dret. Visc a la Vila, a part de la llunyania amb la meva casa, per tots els avantatges que m’aporta viure-hi. Entre ells es troba l’estalvi de temps d’arribada a les classes, però és també important el fet de viure entre estudiants, amb les mateixes ganes d’aprendre i de gaudir de la vida. La vida d’estudiant s’ha de viure de la forma més real possible, i no en veig altra que a la Vila. Formo part de l’equip Whiskers i tinc moltes ganes de començar un nou curs, amb nous reptes, noves il•lusions, noves persones i experiències úniques.\nEm dic Ares Mir i vaig néixer a Lleida fa 23 anys, tot i que actualment visc a Bellaterra. Aquest any m’he graduat en Periodisme a la Facultat de Ciències de la Comunicació de la Universitat Autònoma de Barcelona i la meva següent meta és cursar un MSc en Gestió Estratègica de la Comunicació i Relacions Públiques.\nDes de molt petita m’ha interessat tot el relacionat amb el món de la comunicació i la creativitat, per aquest motiu vaig decidir fer-me delegada, primer, i ara formo part de l’equip Whiskers, l’equip de dinamització d’aquesta residència.\nLa Vila m’aporta tot el que necessito en una llar: tranquil·litat, seguretat i aire pur.\nEm dic Iris Requena i estudio Comunicació Audiovisual. Sóc d’un poble de la província de Castelló, Peñíscola, però no em preguntes si he viscut sempre allà perquè he donat més voltes que David Broncano en les seues entrevistes. Aquest es el meu segon any a la Vila Universitària i et puc assegurar que sí, que és com ser protagonista de Zoey 101, amb la mala sort que no et podràs penjar la clau del coll. Viure a la Vila és com menjar-te els bombons de la Caja Roja de Nestlé, encara que miris de que està fet cadascun, sempre et portaràs una sorpresa. M’agrada riure, m’agrada menjar xocolata i m’agrada passar-me les tardes al sofà mirant series. És per això que no hi ha un lloc millor per a mi a la Vila que el de becaria de Vila TV. Amb aquest canal vull aconseguir que la teua distracció no sigui mirar per la finestra què fan els veïns, vull fer que la Vila Universitària tingui un espai per mostrar-se tal i com és, tal i com es viu des de dintre.\nPD.: aquesta foto és de quan vaig fer el casting per Regina George de Mean Girls, us podeu imaginar si em van agafar…\nPer col·laborar, contacta’ns a vilatv@vilauniversitaria.com\nHola, em dic Leire Alonso, tinc 21 anys i sóc de Bilbao. Estic cursant tercer de Comunicació Audiovisual i porto vivint a la Vila des que vaig començar els meus estudis universitaris.\nDesprés d’aquests anys de convivència vilatana, puc afirmar que aquí, les bones estones i la diversió estan assegurats. La Vila és el lloc idoni per combinar els estudis amb l’oci, sobretot de la mà de centenars de persones meravelloses.\nÉs per això que un any més aposto per la Vila com a lloc de residència, i que millor manera de fer-ho que formant part depart de l’equi de Vila TV, el canal Youtube de Vila Universitària UAB. Plasmar la meva passió per l’audiovisual mostrant la llar en el qual tant he après durant els darrers anys és una cosa increïble. Només espero transmetre-aquest sentiment en tots i cadascun dels vídeos.\nHola a tothom! Em dic Juanjo Silvestre, tinc 22 anys i vinc del País Valencià.\nActualment em trobo al quart curs de la meva carrera, veterinària. Serà també el meu quart any vivint aquí a la Vila, per la comoditat que la proximitat a la facultat ofereix, així com pel bon ambient estudiantil i d’interacció social entre estudiants del qual permet gaudir.\nLa raó per prendre part d’aquest projecte és l’estima pels animals, i la consegüent preocupació per la seva salut i benestar que, d’altra banda, considero que hauríem de tenir tots. És per això, que us oferim l’opció de contribuir a aquesta fi mitjançant el voluntariat, al respecte del qual sereu assessorats a les reunions informatives.\nCom bé va dir Mahatma Gandhi, “la grandesa i progrés moral d’una nació es mesuren mitjançant la forma en què aquesta tracta als seus animals”. I, malgrat que la Vila no sigui una nació, sí és la nostra zona de residència, a la qual passarem una part de la nostra vida. Perquè no començar, llavors, a predicar amb l’exemple a casa nostra?\nMés informació: gatmoix@vilauniversitaria.com\nEm dic Max Lakhmanets i actualment estic cursant el meu segon any d’Enginyeria informàtica.\nDes que vaig iniciar els meus estudis, tenia molt clar que volia viure a la Vila Universitària de la UAB. El motiu principal que m’hi va portar és la distancia, a causa que la meva antiga residència era a Puigcerdà.\nEl meu paper a la Vila Universitària però, no és només el de resident. Vaig decidir agafar el rol d’informàtic de la Vila per poder aportar el meu granet de sorra a aquest gran projecte!\nContacta’ns a delegat.informatic@vilauniversitaria.com\nEm dic Ruth Susana i estic estudiant Dret i Relacions Laborals a la UAB.\nLa Vila m’ofereix un espai on poder estudiar, a prop del campus universitari, i a la vegada la possibilitat de relacionar-me amb gent nova i diversa que ve d’arreu del món.\nQuina millor forma de viure l’experiència universitària que en un ambient tan bo com aquest?\nSóc la delegada dels blocs G-H, així que qualsevol cosa que necessitis estaré encantada d’ajudar.\nA més, també m’encarrego del programa de Medi Ambient, perquè la vila segueixi essent un espai respectuós amb la naturalesa i també que els vilatants i vilatanes puguin conèixer totes les vies possibles per conviure sense fer mal al planeta \nSi tens alguna proposta o vol col·laborar amb el nostre programa de Medi Ambient, envia’m un missatge privat a través del Facebook: Ruth Pasquín.


TIB - Notícia: Comencen les proves d’un bus híbrid a la xarxa TIB - CTM\nComencen les proves d’un bus híbrid a la xarxa TIB\nEl vehicle circularà per tota l’illa durant un mes\nEl TIB inicia les proves d’un bus híbrid a la seva xarxa que circularà per tota l’illa fins a mitjans d’agost. El bus prestarà el servei de diverses línies, fet que permetrà comprovar el comportament i l’autonomia d’aquest tipus de vehicle en diferents itineraris i condicions.\nEl mateix bus híbrid, de la marca Volvo, ha circulat durant les darreres setmanes a les línies de l’EMT de Palma i ara comença les proves dins la xarxa de bus interurbà.\nAmb l’objectiu d'incorporar busos ambientalment més sostenibles, cal recordar que el TIB ja ha fet proves en altres ocasions: el passat mes de novembre amb un bus híbrid de la marca Scania i l’agost de 2017 amb un vehicle elèctric cedit per l’empresa Irizar.\nL’ús de busos amb propulsió elèctrica serà una realitat amb la nova xarxa del 2019. En aquest sentit, els plecs de condicions tècniques per a la licitació de les noves concessions recullen la incorporació de vehicles menys contaminants a la flota del TIB, que actualment utilitza el dièsel com a combustible de propulsió.


CONTES VIUS. Introducció al conte com a eina per acompanyar processos en infants – L'Òliba\nDonar profunditat i qualitat a l’ús del conte per acompanyar als infants d’una forma respectuosa\nDESTINAT A …\nMestres, educadors i altres professionals que acompanyen infants en el seu dia a dia, i vulguin aprendre com utilitzar el conte com a eina psicopedagògica, per acollir emocions presents en els processos dels infants. Obert també a estudiants i persones interessades.\n1. Introducció al conte. El conte en educació viva\n13 de gener 2018 de 9 a 14h.\n2. Simbologia dels contes de fades i creació de metàfores\n17 de febrer de 2018 de 9 a 14h\n3. Contes per acompanyar emocions en els infants\n10 de març de 2018 de 9 a 14h\n4. Contes per acompanyar moments en els infants\n14 d’abril de 2018 de 9 a 14h\n5. Eines del contacontes\n12 de maig de 2018 de 9 a 14h\n6. Simbologia en contes antics\n9 de juny de 2018 de 9 a 14h\nEs tracta d’una formació que vol introduir-nos en el món dels contes des de la perspectiva educativa, per tal de poder utilitzar el conte amb consciència i sentit, tant de la història i la narrativa, com de la realitat dels infants i la perspectiva educativa de la Pedagogia Lliure.\nAlhora, busca prendre consciència de tot el que hi cap en un conte, de com podem acompanyar emocions i moments vitals mitjançant la narració de contes. De com els símbols que construeixen les aventures i fantasies tenen tota una càrrega cultural i psicològica.\nLa formació vol, mitjançant activitats teòriques i també vivencials, ajudar-nos a desenvolupar les habilitats del contacontes (en l’explicació, però també en la tria) i obrir-nos a la possibilitat de crear contes a mida per les situacions que observem en els infants.\nMÒDUL 1. INTRODUCCIÓ AL CONTE. EL CONTE EN EDUCACIÓ VIVA\n1.- Introducció al concepte conte\nOrigen i importància\nEl conte com a expressió artística\n2.- El conte com a eina educativa\nAprenentatge vivencial i vivència indirecta\nEducació viva i contes\nEines, propostes i ambients\n3.- Potencialitats educatives del conte\nConstrucció de models de conducta, morals i socials\nEls contes i les emocions.\nVivenciar subjectivament emocions a través dels contes VS comprar recursos per “treballar” emocions.\n4.- Eines per triar un conte\nMÒDUL 2. SIMBOLOGIA DELS CONTES DE FADES I CREACIÓ DE METÀFORES\nUn viatge breu i intens per terres mítiques on entrarem en contacte amb els símbols i imatges dels contes antics. Deixant-nos inspirar per la creativitat que emana d’aquestes màgiques històries, crearem metàfores amb les quals puguem acompanyar de manera respectuosa, imaginativa i sanadora, diferents processos en infants i adults.\nMÒDUL 3. CONTES PER ACOMPANYAR EMOCIONS EN ELS INFANTS\nEns centrarem a ajudar als infants a identificar i gestionar els estats emocionals. Doncs, si entenem que el conte ens proporciona claus per a múltiples aprenentatges, possiblement són els aspectes emocionals els que en els educadors i pares generen més dubtes.\nUtilitzarem els contes com a eina per a l’exploració de les diferents emocions humanes. També ens aproparem de forma vivencial als símbols i a les claus que aporten els contes a través de les fantasies dirigides, l’expressió plàstica o el moviment.\nFarem un breu repàs teòric de les emocions bàsiques i veurem la particular forma de presentar-les dels contes.\nEmociones bàsiques: Ira i ràbia, por, alegria i felicitat, amor, sorpresa, fàstic i rebuig, tristesa…\nMÒDUL 4. CONTES PER ACOMPANYAR MOMENTS EN ELS INFANTS\nEls contes ens van donant missatges. Necessitem aquests mapes de coneixement que ens donen pistes de com conèixer-nos, de com curar-nos, de com viure feliços i continuar el nostre camí.\nSeguirem fonamentant l’ús dels contes per acompanyar els infants, des d’un punt de vista lúdic, amb objectiu educatiu i sanador.\nEscollirem contes i relats segons les diferents necessitats dels infants i aplicarem tècniques que fomentin la identificació i la gestió de les emocions que van sorgint arrel de l’experiència del conte.\nTemes que tractarem: L’enveja i la rivalitat en els contes. La gestió de la pèrdua, la malaltia, el dol i la mort a través dels contes. L’autonomia i la superació de l’abandonament en els contes.\nMÒDUL 5. EINES DEL CONTACONTES\n1.- Com preparar un conte\nEstructurar el conte\nVivenciar el conte\nDonar forma i color al conte\nAssajar la narració\n2.- Dinàmiques corporals, de veu i so i d’alliberació del conte\n3.- Tècniques de narració\nMÒDUL 6. SIMBOLOGIA EN CONTES ANTICS\n9 de juny de 2018 de 9 a 13h\nÉs una trobada per descobrir com els símbols i les imatges dels contes de fades ens habiten i s’expressen en cadascú de nosaltres de diferents maneres al llarg de la nostra vida, apropant-nos a un món meravellós que viu en el nostre interior.\nIntegrar aquest món en la nostra vida diària pot dotar-la d’una major riquesa i coherència. Un treball reflexiu, corporal, grupal i íntim a la vegada.\nTANCAMENT DE LA FORMACIÓ\n9 de juny de 2018 de 13 a 14h\nRoger Garcia (coordinador de la formació).\nContaterapeuta. Formada en Psicoteràpia Integrativa dels eneatips en el programa SAT de Claudio Naranjo, en Rebirthing i Tantra.\nTerapeuta Floral. Professora de Ioga, de Biodansa, i de ball terapèutic. Amant dels contes, descobreixo cada dia més la seva capacitat sanadora en mi i en els altres.\nActualment els incloc en pràcticament totes les activitats que realitzo en la meva vida professional.\nFormadora dins de l’Associació Iberoamericana de Cuentoterapia en diferents ciutats d’España. Col·laboradora en els cursos “Cuentiños” de Lisa Howe de ioga per a nens a través dels contes.\nGuillem Coscubiela Salvo\nTècnic en Educació infantil i Director d’activitats en el lleure. Format en Educació lliure i en Narració oral a la Casa de los Cuentos (Numancia Rojas). Acompanyant en projectes d’educació lliure des de fa 15 anys, formador en cursos i tallers educatius i contacontes.\nFormada com a actriu i terapeuta, em dedico a la narració oral des de l’any 1997. He contat contes en festivals, fires, teatres, instituts, escoles, biblioteques, centres cívics, pubs, parcs… Treballo amb contes antics de diferents cultures i tradicions. Els investigo, imparteixo tallers de simbologia en contes de fades, mites i llegendes.\nCom a terapeuta realitzo acompanyament emocional a través de la kinesiologia, i utilitzo els contes tradicionals i les seves situacions arquetípiques per ampliar els temes de consulta.\nEscric contes i poesia. Estudio i ballo butoh. Per a les meves narracions sovint creo peces a partir del butoh i de les veus dels contes.\nRoger Garcia Gorriz\nCoordinador de la formació. Membre de l’equip directiu de l’Associació l’Òliba. Referent Pedagògic i Acompanyant del Projecte d’Acompanyament Respectuós El Niu.\nFormat en Pedagogia Viva, Educació lliure en el Joc, Acompanyament Respectuós i Acompanyament Emocional, Limits i Conflictes.\n5 anys d’experiència com a Acompanyant en Projectes d’Educació Viva.\n330 euros (55 per sessió)\nLa formació està pensada com un procés, no s’admeten inscripcions per a sessions aïllades.\nÉs necessària una reserva de plaça de 55 euros (equivalent a la darrera sessió).\nPer realitzar la inscripció podeu escriure un correu a hola@loliba.org o trucar (i whatsapp) al 686375075\nAssociació l’Òliba. Espai de Creixement i Descoberta\nC/Om 9, 17463 St Joan de Mollet\n← EL DESPERTAR DE LA VEU\nMoviment Creatiu →


El Gremi de Restauració demana a les immobiliàries que no cobrin els lloguers mentre estiguin obligats a tancar La República\nEl Gremi de Restauració demana a les immobiliàries que no cobrin els lloguers mentre estiguin obligats a tancar\nACN Barcelona.-Els restauradors reclamen no pagar els lloguers mentre estiguin obligats a tancar per l’estat d’alarma, decretat pel govern espanyol fa dues setmanes. En una circular enviada aquest dijous, el […]\nACN Barcelona.-Els restauradors reclamen no pagar els lloguers mentre estiguin obligats a tancar per l’estat d’alarma, decretat pel govern espanyol fa dues setmanes. En una circular enviada aquest dijous, el Gremi de Restauració de Barcelona demana als restauradors que es posin en contacte amb els propietaris dels seus locals per sol·licitar el retard del pagament. L’organització ha fet arribar un model de carta als seus socis que argumenta que els contractes tenen una clàusula que permet interrompre temporalment les obligacions entre arrendador i arrendatari si es produeix “una situació sobrevinguda radicalment imprevisible”. El Gremi entén que compleixen aquests requisits ja que s’han vist obligats a abaixar la persiana des del 14 de març.\nEl tancament forçós, diuen, ha obligat els restauradors a “posar en quarantena” el negoci a l’espera que se superi la situació d’emergència sanitària per la pandèmia de covid-19. “És evident que l’empresa no pot seguir pagant (nòmines, lloguers, impostos) si ha deixat de facturar”, argumenten. En el cas de la plantilla, els restauradors han optat majoritàriament per tramitar un expedient de regulació temporal d’ocupació (ERTO) per causa de força major. Pel que fa al pagament del lloguer del local, el Gremi reconeix que, tractant-se d’un contracte entre privats, caldrà arribar un acord i insta el sector immobiliari a facilitar-lo. Si no succeeix, previsiblement molts restauradors demanaran que la justícia declari que la pandèmia del coronavirus és una causa de força major. Segons els restauradors, el govern espanyol hauria d’estudiar la possibilitat d’obligar els arrendadors a acceptar una carència forçosa en el pagament del lloguer de locals comercials.El director del Gremi de Restauració barceloní, Roger Pallarols assegura que l’única resposta de l’Estat per ajudar les empreses és garantir la liquiditat cosa que veu com un “error”. “El que les empreses no poden pagar avui tampoc ho podran pagar demà tenint en compte que, com és el cas de la restauració, han deixat de facturar”, ha afirmat.


Pfizer - Vacunació - Conselleria de Sanitat Universal i Salut Pública\nRecomanacions de dosis addicionals i dosis de record\nVacunació de covid-19 amb Pfizer\nAquesta vacuna requereix dues injeccions que s'administren de manera intramuscular en la part superior del braç, de manera habitual. Entre l'administració de la primera i la segona dosi hauran de passar, com a mínim, 3 setmanes.\nINFORMACIÓ VACUNA PFIZER\nContraindicacions o precaucions\nAbans de l'administració de la vacuna, per favor revise la llista següent i marque la casella de l'esquerra si compleix algun dels criteris descrits en aquesta.\nEn els casos en els quals cal posposar la vacunació, s'ha de consultar el moment més adequat per a la vacunació amb el personal sanitari que l’atén habitualment o del lloc de vacunació.\nLa vacuna no pot provocar COVID-19 en la persona que la rep. L'administració de dues dosis de vacuna reduirà la probabilitat d'emmalaltir, desenvolupar malaltia greu i morir. No obstant això, les persones vacunades hauran de continuar adoptant les mesures preventives per a reduir la transmissió.\nCom tots els medicaments, les vacunes poden causar efectes secundaris. En el cas de presentar-se, són lleus o moderats, i tenen una duració aproximada de 2 o 3 dies. Entre aquestes reaccions, s'inclou: Sensibilitat, dolor i inflamació en la zona d'injecció: fatiga, mal de cap, muscular i d'articulacions, febre o calfreds i nàusees.\nMolt rarament s'han descrit miocarditis o pericarditis associades a la vacunació.\nSi després de vacunar apareix algun dels efectes enumerats en l'apartat anterior, pot utilitzar-se un tractament simptomàtic, amb analgèsics o antipirètics (com el paracetamol) per a tractar aquests efectes, sense influir en la resposta immune. Si fora necessari pot consultar amb el personal d'Atenció Primària. Si fora necessari pot consultar amb el personal d'Atenció Primària, especialment si presenta dificultat en respirar, palpitacions o dolor en el pit.\nSi requereix el Certificat COVID Digital de la UE pot obtindre'l en el següent enllaç: https://coronavirus.san.gva.es/certificado-digital-ue\nQüestionari vacunació Pfizer\nHa passat la COVID-19, amb o sense símptomes, en les últimes 4 setmanes? Cal vacunar a partir de les 4 setmanes des del diagnòstic. Les persones majors de 65 anys, o pertanyents al grup 4 0 7, o residents de centres residencials necessitaran la pauta completa; la resta nomès una dosi. Si està en aquesta situació, comente-ho amb els professionals sanitaris per a la seua valoració.\nHa rebut alguna vacuna en els últims 7 dies?\n(no s'inclouen vacunes per a al·lèrgies)\nPosposar la vacunació.\nEs recomana separar la vacuna enfront de COVID-19 d'altres vacunes prèvies un mínim de 7 dies.\nTé pensat quedar-se embarassada?\nEs pot vacunar amb vacunes d’ARNm (Pfizer o Moderna) en qualsevol moment de l'embaràs o lactància.\nCal fixar-se en l'edat mínima de vacunació:


Electromeduses | Sonabé.cat\nTag Archives: Electromeduses\nLes Electromeduses d’Albert Bosch becades a l’Agita\nAlbert Bosch Vilalta amb el seu projecte Electromeduses ha estat un dels 9 becats per la V Convocatòria de les Beques a la Creació i Ajuts a la Producció, Exhibició i Difusió de les Arts AGITA convocades per l’Ajuntament de Figueres.\nDes del Sonabé.cat volem felicitar a l’autor del projecte i esperem poder escoltar-ne el resultat ben aviat, fins llavors us convidem a saber més del projecte de la mà del mateix autor:\nElectromeduses és el títol d’un CD de música electroacústica amb obres d’Albert Bosch, adreçat als estudiants de música de l`Alt Empordà. La proposta busca l’apropament de la música contemporània als joves intèrprets mitjançant formacions especialitzades en l’aprenentatge orquestral com són la Jove Orquestra de Figueres i la Barcelona Laptop Orchestra.\nLes peces que integren el CD són composicions escrites per a agrupacions instrumentals de cambra, on s’incorpora la manipulació del so mitjançant ordinadors. Les partitures estan escrites amb un llenguatge musical contemporani però alhora entenedor per als joves músics.\nEl treball musical previ a l’enregistrament del CD es portarà a terme dins el marc dels assajos periòdics de la Jove Orquestra de Figueres JOF, on els intèrprets de l’enregistrament seran integrants de l’orquestra seleccionats per un equip tècnic professional. Posteriorment, els membres de la Barcelona Laptop Orchestra realitzaran les manipulacions de les obres gravades, juntament amb un taller de caire pedagògic adreçat als participants del projecte.\nUna part les composicions ja han estat interpretades i enregistrades durant aquest curs 2011-12, mentre que la resta es treballaran i gravaran la primavera del 2013. La publicació del CD és prevista pel mes de maig d’aquest mateix any. L’edició del CD es durà a terme a l’Estudi de gravació 44.1 d’Aiguaviva i a l’empresa de disseny 6tems de Cassà de la Selva.\nL’equip de la Jove Orquestra de Figueres JOF portarà a terme la difusió i distribució del CD entre els centres culturals i escoles de música de les comarques gironines, així com la interpretació en concert de les obres presentades.\nRelació de peces que integren el CD Electromeduses:\n1. Electromeduses vent, percussió, guitarres, electrònica\n2. Pànic borsari vent, percussió, electrònica\n3. Brisa àcida arpa, corda, vent, percussió\n4. Despertar dins el bressol arpa, corda, electrònica\n5. Marejant a l’Elisa guitarres\n6. El vampir de la família Agullana corda, electrònica\n7. Llegenda de les gavarres corda, vent, electrònica\nDurada total aproximada: 50 min.\nEtiquetes: 2012, 2013, Agita, Ajuntament de Figueres, Albert Bosch, Barcelona Laptop Orchestra, Electromeduses, Figueres, JOF, Jove Orquestra de Figueres